Алматыда «Aragosta» дәмханасы өртенді
"Алматыда «Aragosta» дәмханасы өртенді" | "https://abai.kz/post/45079"
TITLE: Алматыда «Aragosta» дәмханасы өртенді
URL: https://abai.kz/post/45079
META: "Алматыда «Aragosta» дәмханасы өртенді" | "https://abai.kz/post/45079"
DATE: 25.05.2016
AUTHOR(s): Абай-Ақпарат
TOTAL WORDS: 139
TEXT: Алматыда Розыбақиев көшесі 72 Б мекенжайында орналасқан «Aragosta» дәмханасы түгі қалмай жанып кетті, - деп хабарлайды BNews.kz тілшісі. Дәмханадан өрт шыққанын көрген куәгер таңғы сағат 05:25-те «101» нөміріне хабарласады. «Дәмхананың шатыры отқа оранған. Қызыл жалынның дәмхана іргесіндегі ғимараттарға таралу қаупі туған. Тілсіз жауды сөндіру барысында 3 газ (50л) және 2 көмірқышқыл баллоны қауіпсіз жерге шығарылды. Жалын 1200 шаршы метрді шарпыған. Тілсіз жау 06:43-те ауыздықталды», - деп мәлімдеді Алматы ТЖД-дан.+ Ведомстводан мәлімдегендей, оқиға орнына келген өрт сөндірушілер сол маңнан бірнеше өрт сөндіргіш тауып алған. Белгілі болғандай, таңғы 04:45-те күзетші дәмхананың өртеніп жатқанын байқап, өз бетінше сөндіруге тырысыпты. Өрт сөндірушілер келгенге дейін жалын үлкен аумаққа таралып кеткен. Полиция қызметкерлері жақын маңдағы 9 қабатты тұрғын үйден 40 адамды эвакуациялады. Қаза тапқандар мен зардап шеккендер жоқ. Өртті сөндіруге ТЖД «ӨСҚ және АҚЖ» ММ жеке құрамының 80 адамы мен 19 дана техника жұмылдырылды. Абай-ақпарат
